Donkey Kong Country 2: Diddy's Kong Quest

Donkey Kong Country 2: Diddy's Kong Quest (בעברית: דונקי קונג קאנטרי 2: המסע של דידי קונג) הוא משחק פלטפורמה משנת 1995 שפותח על ידי Rare ופורסם על ידי נינטנדו עבור קונסולת המשחקים סופר נינטנדו. המשחק הופץ ב-21 בנובמבר 1995 ביפן, ב-4 בדצמבר בצפון אמריקה וב-14 בדצמבר באירופה. זהו הפרק השני בסדרת "Donkey Kong Country" ומשחק המשך ל-"Donkey Kong Country" משנת 1994.

שחקנים שולטים בדידי קונג ובחברתו דיקסי קונג, שחייבים להציל את דונקי קונג לאחר שנחטף על ידי המלך ק. רול. המשחק מתרחש באי התנינים, עם שמונה עולמות של סביבות שונות, בסך הכול 52 שלבים. המשחק משתמש באותה טכנולוגיית סיליקון גרפיקס (SGI) מהמקור, הכוללת שימוש בתמונות תלת-ממדיות שעברו רינדור מראש.

המשחק זכה לשבחים ונחשב לאחד ממשחקי הפלטפורמה הדו-ממדיים הטובים ביותר שנעשו. שבחים הופנו לגרפיקה, למשחקיות ולפסקול. זה היה המשחק השני הכי נמכר של 1995, והמשחק השישי הכי נמכר ב-SNES .

המשחק הופץ מחדש עבור הגיים בוי אדוונס (GBA) בשנת 2004. המשחק היה זמין להורדה בקונסולה הווירטואלית עבור ה-Wii וה-Wii U בשנת 2007 ו-2015, בהתאמה. אחריו הגיע "Donkey Kong Country 3: Dixie Kong's Double Trouble!" בשנת 1996.

 עלילה 
זמן מה לאחר המשחק הקודם, דונקי קונג נח על החוף, עד שהוא נתקל במארב של הקרמלינגס. הוא נחטף ומובא לקפטן ק. רול, שדורש את אוצר הבננות שניסה לגנוב ללא הצלחה כופר מהקונגים. דידי קונג וחברתו דיקסי מחליטים ללכת לאי הבית של הקרמלינג, אי התנינים, כדי להציל את דונקי קונג. הם עוברים דרך אי התנינים ונעזרים בדרכם במגוון חיות כדי להביס את קפטן ק. רול. בסופו של דבר דידי ודיקסי נלחמים ומביסים את קיי. רול, ובכך משחררים את דונקי קונג. ק. רול מצליח להימלט, וזמן קצר לאחר מכן, דידי ודיקסי מתעמתים איתו בעולם האבוד, אזור סודי המופעל על ידי גייזר בלב אי התנינים. הם מביסים שוב את ק. רול, שמושלך לתוך הגייזר, וגורם לו להיסתם ולהתפוצץ. הפיצוץ גורם לכל אי התנינים לשקוע, בעוד הקונגים צופים בקיי. רול נמלט על סירת מפרש קטנה.

 קישורים חיצוניים 


 הערות שוליים 

קטגוריה:משחקי וידאו שפותחו בממלכה המאוחדת
קטגוריה:משחקי סופר נינטנדו
קטגוריה:משחקי גיים בוי אדוונס
קטגוריה:משחקי וידאו קואופרטיבים
קטגוריה:משחקי וידאו משנת 2004
קטגוריה:משחקי וידאו משנת 1995
קטגוריה:דונקי קונג קאנטרי